Oktober – Intel lanserte 32-biter mikroprosessoren Intel 80386 1. oktober – Israelske fly bomber hovedkvarteret til Den palestinske frigjøringsorganisasjonen (PLO) i Tunis. Rundt 50 mennesker blir drept og over 100 skadet. 4. oktober – Stiftelsen Free Software Foundation blir grunnlagt i USA med det formål å utbre og beskytte fri programvare gjennom GNU-prosjektet. 7. oktober – Det amerikanske utenriksdepartementet kunngjør at USA ikke lenger vil være bundet av dommer som blir avsagt i Den internasjonale domstolen i Haag. 7. oktober – Det amerikanske slagskipet «Iowa» legger til kai i Oslo, der det blir møtt med demonstrasjoner rettet mot USAs og NATOs atompolitikk. 7. oktober – Palestinske terrorister tar cruiseskipet MS «Achille Lauro» og passasjerene ombord til fange. 9. oktober – Fire palestinske kaprere ombord på «Achille Lauro» overgir seg til egyptiske myndigheter etter å ha skutt og kastet overbord en invalid amerikaner. 10. oktober – De fire palestinske kaprerne av «Achille Lauro» forlater Egypt og er på vei til Tunis, med tillatelse fra den egyptiske presidenten Hosni Mubarak. Flyet de fire er ombord i, et Boeing 737, blir så tvunget av amerikanske jagerfly til å lande på NATO-basen Sigonella på Sicilia hvor italiensk politi tar hånd om de fire palestinerne. 29. oktober – Det svenske overvåkningsskipet «Orion» kolliderer med minesveiper.